Arne Vinje (sjakkspiller)

Arne Vinje, tidligere Arne Vinje Gulbrandsen, (født 27. mars 1943, død 21. august 2011) var en norsk sjakkspiller som ble norgesmester i 1965 og 1968, Internasjonal mester i sjakk (IM) i 1981 og Stormester i fjernsjakk i 2001.

 Sjakk-karriere 
Arne Vinje vant junior-NM i sjakk i 1959. 

Han spilte seg deretter raskt inn i den norske eliten, og debuterte på det norske landslaget i Sjakk-OL (lag-VM i sjakk) i 1962. Han deltok i sjakk-OL også i 1964, 1970 og 1982, på 4. bord de to første gangene og 3. bord de to siste. Han klarte +19 =11 -13, 24,5 poeng på 43 parti, 57,0 % skår.Arne Vinje sine resultat i sjakk-OL hos Olimpbase  

Utenom de to norgesmestertitlene i 1965 og 1968 hadde han en rekke gode plasseringer i Norgesmesterskapet i sjakk.

 Internasjonal mester i sjakk 
IM-tittelen kom etter sterke prestasjoner i tre internasjonale sjakkturneringer i 1980-1981:
 Skien International 1980, 7-13. januar 1980: Kategori 4, Elo-snitt 2343,5 - 6 poeng på 9 runder.Norsk Sjakkblad nr. 1 1980, s. 52-53Norsk Sjakkblad nr. 4 1981, s. 4
 Oslo Chess International 1981, 29. desember 1980 - 4. januar 1981: Kategori 4, Elo-snitt 2327 - 6 poeng på 9 runder.Norsk Sjakkblad nr. 2 1981, s. 22-23
 Viking Chess International 1981, Oslo 13-19. april 1981, Kategori 4, Elo-snitt 2334,5 – 7 poeng på 9 runder og seier i turneringen.Norsk Sjakkblad nr. 4 1981, s. 4 og 5

Han ble dermed den sjuende fra Norge som klarte kravene til denne tittelen. 

 Stormester i fjernsjakk 
Arne Vinje ble etter hvert mindre aktiv i nærsjakk, og satset i stadet på fjernsjakk, med svært gode resultat. 
Han ble Internasjonal mester i fjernsjakk ved å vinne den 51. Europamesterskapet i fjernsjakk 1994-1998, med 12 poeng på 14 parti. og deretter Stormester i fjernsjakk i 2001 ved å dele førsteplassen i 3/4-finalen til det 17. VM i fjernsjakk, med 10,5 poeng på 16 parti.Turneringstabell for 3/4-finalen til det 17. VM i fjernsjakk

 Kilder 
 Norsk Sjakkblad nr. 4 1981
 Olimpbase.com, besøkt 9. mai 2010
 Norsk fjernsjakkforbund, besøkt 9. mai 2010
 Minneord ved Øystein Brekke, besøkt 10. september 2011

 Referanser 

 Eksterne lenker 
 Noen av Arne Vinje sine parti hos Chessgames.com
 Nokre av Arne Vinje sine parti hos Norbase 

Kategori:Norgesmestere i sjakk
Kategori:Norske internasjonale mestere i sjakk
Kategori:Internasjonale fjernsjakkstormestere
Kategori:Sjakkolympiadedeltagere
Kategori:Fødsler i 1943
Kategori:Dødsfall i 2011
Kategori:Norske sjakkspillere